CELEX: 31983R3634
Language: el
Date: 1983-12-22 00:00:00
Title: Κανονισμός (ΕΟΚ) αριθ. 3634/83 της Επιτροπής της 22ας Δεκεμβρίου 1983 που τροποποιεί τον κανονισμό (ΕΟΚ) αριθ. 1124/77 περί νέας οριοθετήσεως των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και της ορύζης

Avis juridique important

|

31983R3634

Κανονισμός (ΕΟΚ) αριθ. 3634/83 της Επιτροπής της 22ας Δεκεμβρίου 1983 που τροποποιεί τον κανονισμό (ΕΟΚ) αριθ. 1124/77 περί νέας οριοθετήσεως των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και της ορύζης  

Επίσημη Εφημερίδα αριθ. L 360 της 23/12/1983 σ. 0021 - 0021 Ισπανική ειδική έκδοση: Κεφάλαιο 03 τόμος 29 σ. 0163  Πορτογαλική ειδική έκδοση : Κεφάλαιο 03 τόμος 29 σ. 0163 

***** ΚΑΝΟΝΙΣΜΟΣ (ΕΟΚ) αριθ. 3634/83 ΤΗΣ ΕΠΙΤΡΟΠΗΣ  της 22ας Δεκεμβρίου 1983  που τροποποιεί τον κανονισμό (ΕΟΚ) αριθ. 1124/77 περί νέας οριοθετήσεως των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και της ορύζης  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 16 παράγραφος 6 και το άρθρο 19 παράγραφος 3,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς ορύζης (3), όπως τροποποιήθηκε τελευταία από τον κανονισμό (ΕΟΚ) αριθ. 1566/83 (4), και ιδίως το άρθρο 17 παράγραφος 6 και το άρθρο 21 παράγραφος 2,  Εκτιμώντας:  ότι ο κανονισμός (ΕΟΚ) αριθ. 1124/77 της 27ης Μαΐου 1977 (5), όπως τροποποιήθηκε τελευταία από την πράξη προσχωρήσεως του 1979 (6), όρισε τις ζώνες προορισμού που χρησιμοποιούνται για τον καθορισμό των επιστροφών ή των διαφοροποιημένων εισφορών κατά την εξαγωγή, σε συνάρτηση με τα χαρακτηριστικά των αγορών των σιτηρών και της ορύζης· ότι, με βάση την πείρα που αποκτήθηκε και την εξέλιξη των χαρακτηριστικών των εν λόγω προϊόντων στις Αζόρες, τη Μαδέρα και τις Κανάριες Νήσους, φαίνεται ότι πρέπει να αποκλειστούν οι περιοχές αυτές από τον κατάλογο των ζωνών προορισμού για τον καθορισμό των επιστροφών και των εισφορών κατά την εξαγωγή· ότι πρέπει, επίσης, να προσαρμοστεί ο κανονισμός (ΕΟΚ) αριθ. 1124/77 ανάλογα με τις εδαφικές διαφοροποιήσεις σε ορισμένα κράτη μέλη, που έγιναν μετά την έκδοσή του·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Δημητριακών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 1124/77 τροποποιείται ως ακολούθως:  1. Ζώνη V υπό α):  - απαλείφονται οι λέξεις «Αζόρες», «Μαδέρα» και «Κανάριοι Νήσοι»,  - οι λέξεις «Ισπανική Σαχάρα» αντικαθίστανται από «πρώην Ισπανική Σαχάρα».  2. Στη ζώνη IV, οι λέξεις «Γαλλικό έδαφος των Αφαρς και Ισάς» αντικαθίστανται από το «Ντζιμπουτί».  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 181 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 166 της 25. 6. 1976, σ. 1.  (4) ΕΕ αριθ. L 163 της 22. 6. 1983, σ. 5.  (5) ΕΕ αριθ. L 134 της 28. 5. 1977, σ. 53.  (6) ΕΕ αριθ. L 291 της 19. 11. 1979, σ. 17.